રાજમોતી ઓઇલ મિલના અમદાવાદની બ્રાંચના મેનેજર 42 વર્ષીય દિનેશભાઇ મગનલાલ દક્ષિણ) ની આજે અમદાવાદ જીવરાજપાર્ક ખાતેથી અંતિમયાત્રા નીકળશે. નોંધનીય છે કે, દિનેશભાઇના શંકાસ્પદ મોતના મુદ્દે રાજમોતીના માલિક સમીર શાહ સહિત 4 વ્યક્તિ સામે ગુનો નોંધાયો છે. દિનેશભાઇ મગનલાલ દક્ષિણી રાજમોતી મિલની અમદાવાદના કાલુપર વિસ્તારમાં આવેલી બ્રાંચમાં બ્રાંચ મેનેજર તરીકે 10 વર્ષથી ફરજ બજાવતાં હતાં. રાજકોટની જાણીતી રાજમોતી ઓઇલ મિલના અમદાવાદની બ્રાંચના મેનેજર યુવકને મિલ માલિક સમીર શાહ અને પીએસઆઇ મારૂ સહિત ચાર શખ્સોએ ઢોરમાર મારી મોતને ઘાટ ઉતારી દીધાની ફરિયાદ નોંધાઈ છે. મંગળવારે રાત્રે મોતને ભેટેલાં યુવકને માર મારીને મોતને ઘાટ ઉતારાયો હોવાનો આજે પોસ્ટમોર્ટમનો રિપોર્ટ આવતાં પોલીસે ગુનો નોંધી તપાસ શરૂ કરી હતી. મૃતકના શરીર પર ઠોરમારના અસંખ્ય નિશાનો જોતા તેમની માર મારીને હત્યા થઈ હોવાની શંકા પણ સેવાઈ રહી છે.